cyanic-selkie/wikianc huggingface dataset:
কল মি বাই ইয়োর নেম (উপন্যাস)
কাহিনি-সারাংশ
সেই গ্রীষ্মের অতিথি অলিভার দুশ্চিন্তামুক্ত ও নির্লিপ্ত মনের এক যুবক—অন্তর্মুখী এলিওর সম্পূর্ণ বিপরীত প্রকৃতির মানুষ। তাদের দু’জনের মধ্যে "ত্বরিতে ঘনিষ্ঠতা" হয়ে যাবে সেই আশায় এলিও অলিভারকে অতিথি হিসাবে বেছে নিয়েছিলেন। তাঁর পর্যটন সহায়কের কাজ করছিলেন। কিন্তু নিজের সম্পর্কে অলিভারের মনে অনুকূল ধারণা সৃষ্টির তাঁর প্রত্যেকটি প্রয়াসের প্রতি অলিভারের উদাসীনতাই ফুটে উঠতে থাকে। এক ভলিবল ম্যাচের পর অলিভার এলিওর হাত ধরলে এলিও ভয় পেয়ে যান। এলিও জানতেন যে তিনি উভকামী এবং অলিভারের প্রতি তিনি আকৃষ্ট হয়েছেন। অলিভার যে ইহুদি সে কথা জানতে পেরে তিনি বিশেষভাবে আবেগাপ্লুত হয়েছিলেন। তাঁর মনে হয়েছিল, এই ব্যাপারটি তাঁদের দু’জনের সম্পর্কের একটি সূত্র। তবুও অলিভার তাঁর অনুভূতির প্রতি সংবেদনশীল হবেন কিনা তা নিয়ে এলিওর মনে সন্দেহ ছিল।
একদিন চুপি চুপি অলিভারের ঘরে ঢুকে অলিভারের সুইমিং ট্রাঙ্কটি পরে এলিও হস্তমৈথুন করেন। পরে এলিও অলিভারের কাছে তাঁর প্রতি নিজের আকর্ষণবোধের কথা স্বীকার করেন। যে বার্মে বসে ক্লড মনেট তাঁর কয়েকটি চিত্র অঙ্কন করেছিলেন বলে মনে করা হয় সেখানে তাঁরা একে অপরকে চুম্বন করেন। এলিও যখন অলিভারের পরিধেয় বস্ত্রের ভিতর তাঁর পুরুষাঙ্গ স্পর্শ করতে যান, সেই সময় অলিভার তাঁকে ঠেলে দূরে সরিয়ে দেন।
পরদিন সকালে প্রাতঃরাশের সময় অলিভার এলিওর স্নানের পোষাকটি পরেন—প্রতিফলিত হয় এলিওর আগেকার ফেটিশ-সুলভ আচরণ—এবং পরে তিনি এলিওর সঙ্গে মৌখিক সঙ্গমে লিপ্ত হন। এলিও বুঝতে পারেন, অলিভারের প্রতি তাঁর আকর্ষণবোধ আগের মতোই রয়েছে এবং তাঁরও ইচ্ছে রয়েছে তাঁদের সম্পর্কটি রক্ষা করার। এলিও মার্জিয়ার বাড়ি যান। সেখানে দু’জনে যৌনসঙ্গমে লিপ্ত হন। বিকালে এলিও একটি কাটা পিচ ফল দিয়ে হস্তমৈথুন করে সেটির মধ্যে রেতঃপাত ঘটান। পরে এলিওর ঘরে এসে অলিভার সেই পিচ ফলটি বীর্যসমেত ভক্ষণ করেন। দু’জনে আবার যৌনসঙ্গমে লিপ্ত হন।
মার্কিন যুক্তরাষ্ট্রে ফিরে যাওয়ার আগে অলিভার তিন দিন রোমে অতিবাহিত করতে চান। সেখানে এলিও তাঁকে সঙ্গ দেন। ফিরে এসে এলিও দেখেন তাঁর জিনিসপত্র সব আগেই তাঁর নিজের শয়নকক্ষে পৌঁছে দেওয়া হয়েছে এবং অলিভারের সকল স্মৃতি সেখান থেকে মুছে গিয়েছে। দুঃখ পান এলিও। নিজের বাবার সঙ্গে কথা বলে এলিও। তিনি এলিওকে বলেন যে, তিনি এলিও ও অলিভারের মধ্যে বন্ধুত্বটিকে (ও সম্পর্কটিকেও) অনুমোদন করেন।
সেই বড়দিনে অলিভার আবার পার্লম্যান পরিবারের সঙ্গে দেখা করতে আসেন। পরের বছর গ্রীষ্মে তিনি বিবাহ করার ইচ্ছা প্রকাশ করেন। অলিভার ও এলিওর মধ্যে ছাড়াছাড়ি হয়ে যায়। বহু বছর তাঁদের মধ্যে কোনও যোগাযোগ থাকে না।
পনেরো বছর পরে এলিও মার্কিন যুক্তরাষ্ট্রে অলিভারের সঙ্গে দেখা করেন। সেখানে অলিভার তখন এক অধ্যাপক। অলিভারের স্ত্রী ও সন্তানদের সঙ্গে দেখা করার ইচ্ছে এলিওর ছিল না। তিনি স্বীকার করেছিলেন যে, তখনও তিনি অলিভারের প্রতি আকর্ষণ অনুভব করেন এবং অলিভারের নতুন পরিবারের প্রতি তিনি ঈর্ষান্বিত। অলিভারও স্বীকার করেন যে তিনি এলিওর অ্যাকাডেমিক কেরিয়ারটি অনুসরণ করেছেন। সেই সঙ্গে ইতালি ছাড়ার আগে এলিওকে সঙ্গে নিয়ে কেনা একটি পোস্টকার্ডও তিনি এলিওকে দেখান। জিনিসটি এতদিন তিনি সযত্নে রক্ষা করছিলেন। শেষবারের মতো দেখা করার জন্য একটি বারে মিলিত হয়ে এলিও ও অলিভার তন্ময়ভাবে ভাবতে থাকে যে মানুষ দু’টি সমান্তরাল জীবনও যাপন করতে পারে—একটি তাদের বাস্তব জীবন এবং আরেকটি কল্পনার জীবন যেটি থেকে বাইরের শক্তি তাদের বঞ্চিত করে।
প্রথম সাক্ষাতের কুড়ি বছর পরে এবং কথকের বর্ণনা দেওয়ার এক বছর আগে অলিভার ইতালিতে আসেন এলিওর পরিবারের সঙ্গে দেখা করতে। তাঁরা একসঙ্গে কাটানো সময়গুলির কথা স্মরণ করেন। এলিও অলিভারকে বলেন যে তাঁর বাবা মারা গিয়েছেন এবং এলিও তাঁর চিতাভস্ম সারা বিশ্বে ছড়িয়ে দিয়েছেন। উপন্যাসের শেষে কথক রূপে এলিও পাঠকদের উদ্দেশ্যে বলেন, অলিভার বলেছেন তাঁর সব কিছু মনে আছে। সেটা যদি সত্যি হয়, তাহলে তাঁর উচিত আর একবার “আমার মুখের দিকে মুখ তুলে চাওয়া, স্থির দৃষ্টিতে আমাকে দেখা এবং তোমার নামে আমাকে ডাকা।”
সমালোচনা
কল মি বাই ইয়োর নেম উপন্যাসটি সাহিত্য সমালোচকদের কাছ থেকে ভূয়সী প্রশংসা অর্জন করে।
দ্য নিউ ইয়র্ক টাইমস পত্রিকায় চলচ্চিত্র-সমালোচক স্ট্যাসি ডি’এরাসমো উপন্যাসটিকে "একটি অসাধারণ সুন্দর বই" বলে বর্ণনা করেন। দ্য নিউ ইয়র্কার পত্রিকায় সিনথিয়া জারিন লেখেন, "অ্যাসিম্যানের প্রথম উপন্যাসটিই দেখিয়ে দিল যে তিনি আকাঙ্ক্ষার এক সূক্ষ্ম বৈয়াকরণ।" দ্য ওয়াশিংটন পোস্ট পত্রিকায় চার্লস কাইসার লেখেন, "যদি কখনও আপনি স্বেচ্ছায় উন্মত্ত প্রেমের শিকার হয়ে থাকেন—যে প্রেম আপনার নিজের থেকেও বড়ো এমন এক শক্তি যা আপনাকে ঘনিষ্ঠভাবে টেনে আনে আপনার আকাঙ্ক্ষিতের প্রতি—তাহলে আপনি আন্দ্রে অ্যাসিম্যানের অসাধারণ নতুন উপন্যাস কল মি বাই ইয়োর নেম-এর প্রতিটি সূক্ষ্ম দ্যোতনা অনুধাবন করতে পারবেন।"
বিক্রয়
নিয়েলসেন বুকস্ক্যানের হিসাব অনুযায়ী, ২০১৮ সালের ১৯ ফেব্রুয়ারি পর্যন্ত যুক্তরাজ্যে ২৫২,৬৭৫ পাউন্ডে বইটির মোট ৩৩,৩৭৬টি কপি বিক্রি হয়। এর আগে ২০১৭ সালের নভেম্বর মাসে বইটির বিক্রি ৬১৮ কপি থেকে বেড়ে হয়েছিল ১,১৬৪ কপি, যা সাপ্তাহিক বৃদ্ধির হিসাবে ছিল ৮৮%। পরের বছর ৩ ফেব্রুয়ারি তারিখের মধ্যেই বইটির বিক্রি ২,০১২ কপিতে পৌঁছে যায়।
পুরস্কার
২০তম লাম্বডা সাহিত্য পুরস্কার অনুষ্ঠানে এই উপন্যাসটি শ্রেষ্ঠ পুরুষ-সমকামী কথাসাহিত্য পুরস্কার জয় করে।
চলচ্চিত্রায়ন
২০১৭ সালের ২৪ নভেম্বর মার্কিন যুক্তরাষ্ট্রে এই উপন্যাস অবলম্বনে নির্মিত একটি চলচ্চিত্র মুক্তিলাভ করে। ছবিটি পরিচালনা করেছিলেন লুকা গুয়াডাগনিনো এবং এটিতে মুখ্য ভূমিকায় অভিনয় করেন টিমাথি শালামে (এলিও), আর্মি হ্যামার (অলিভার) ও মাইকেল স্টুলবার্গ (এলিওর বাবা)। ছবিটি সমালোচকদের থেকে উচ্চ প্রশংসা অর্জন করে। ৯০তম অ্যাকাডেমি পুরস্কার অনুষ্ঠানে ছবিটি শ্রেষ্ঠ চলচ্চিত্র, শ্রেষ্ঠ অভিনেতা (ক্যালামেট), শ্রেষ্ঠ মৌলিক গান (সাফজান স্টিভেনস গীত "মিস্ট্রি অফ লাভ") এবং শ্রেষ্ঠ অভিযোজিত চিত্রনাট্য (জেমস আইভরি) বিভাগে পুরস্কারের মনোনয়ন লাভ করে এবং শেষোক্ত পুরস্কারটি জয় করে।
টেপ (ভালভ)
টেপ (এছাড়াও ছিপিবিশেষ বা চুঙ্গি: দেখুন ব্যবহারের বিভিন্নতা) হল একটি ভালভ বা ঢাকনি যা তরল বা গ্যাসের মুক্তি নিয়ন্ত্রণ করে।
ডার্ক (টিভি সিরিজ)
ডার্ক হলো একটি জার্মান সায়েন্স ফিকশন ও থ্রিলার ধাচের ওয়েব টেলিভিশন সিরিজ, যেটি তৈরি করেছেন ব্যারেন বো ওডার এবং জান্তজে ফ্রিজ।
কাহিনী
জার্মানী এর উইন্ডেন শহর থেকে হঠাৎ করেই শিশু অদৃশ্য হয়ে যেতে শুরু করে। ডার্ক সিরিজটি ভঙ্গুর সম্পর্ক, দ্বৈত জীবন এবং সেখানে বসবাসরত চারটি পরিবারের অন্ধকার অতীতের উপর আলোকপাত করে এবং চারটি প্রজন্মকে ঘীরে ঘটে যাওয়া এক রহস্য উদ্‌ঘাটন করে।
গল্পটি ২০১৯ সালে শুরু হতে দেখা যায়। গল্পের প্রয়োজনে চরিত্রগুলোকে ১৯৮৬ এবং ১৯৫৩ সালে সময় যাত্রা করে যেতে দেখা যায়। প্রভাবশালী টিডোম্যান পরিবার দ্বারা চালিত একটি স্থানীয় পারমাণবিক বিদ্যুৎ কেন্দ্রের নিচে অবস্থিত গুহা ব্যবহার করে শোয়ে দেখানো মূল পরিবারগুলোর বিভিন্ন চরিত্রকে বিভিন্ন সময়ে যাত্রা করতে দেখা যায়। প্রথম মৌসুমে, কাহনওয়াল্ড, নীলসন, ডপলার এবং টিডোম্যান পরিবার সম্পর্কে গোপনীয়তা প্রকাশিত হতে শুরু করে এবং নিখোঁজ শিশু এবং শহরের ইতিহাস এবং নাগরিকদের মধ্যে সম্পর্কসুস্পষ্ট হওয়ার সাথে সাথে তাদের জীবন বিপর্যস্ত হতে থাকে।
প্রথম মৌসুম শেষ হওয়ার কয়েক মাস পরে, যথাক্রমে ২০২০, ১৯৮৭ এবং ১৯৫৪ সালে, দ্বিতীয় মৌসুমে পরিবারগুলো তাদের নিখোঁজ প্রিয়জনদের সাথে পুনরায় একত্রিত হওয়ার প্রচেষ্টা অব্যাহত রাখে। ২০৫৩ এবং ১৯২১-এ ঘটিত ঘটনা, উইন্ডেন শহরকে ঘিরে তৈরি হওয়া রহস্যগুলিতে নতুন দিক যুক্ত করে। এই মৌসুমে Sic Mundus Creatus Est নামে একটি গোষ্টিকে পরিচিত করিয়ে দেওয়া হয়, যারা সময় যাত্রার মাধ্যমে উইন্ডেন শহরের ভাগ্য পরিবর্তনে সর্বদা ভূমিকা পালন করে চলেছে। পুরো মৌসুম জুড়েই প্রধান চরিত্রগুলো এই দুই বিশ্ব ও সকল টাইমলাইনে পরিভ্রমণ করতে থাকে।
তৃতীয় এবং শেষ মৌসুমটি ২০২০ সালে সর্বজনীন হওয়ার প্রেক্ষাপটে চারটি পরিবারকে অনুসরণ করে, একই সাথে এমন একটি সমান্তরাল বিশ্বও প্রবর্তন করল, যার ইভেন্টগুলি প্রথম বিশ্বের সাথে সংযুক্ত রয়েছে। মৌসুমটি মূলত প্রথম বিশ্বে ১৮৮৮, ১৯৮৭, ২০২০ এবং ২০৫৩ এবং ২০১৯ এবং দ্বিতীয় বিশ্বে ২০৫২ এ নির্ধারিত হয়েছে, কারণ চরিত্রগুলি উভয় বিশ্ব জুড়ে উইন্ডেনের পুনরাবৃত্তি ঘটনার উৎস খুঁজে বের করার জন্য কাজ করে।
প্রকাশ
সিরিজের প্রথম মৌসুমটি প্রকাশিত হয়েছিল ১ ডিসেম্বর ২০১৭ এ।
২৬ শে মে ২০২০ এ, ঘোষণা করা হয়েছিল যে তৃতীয় এবং শেষ মৌসুমটি ২৭ শে জুন ২০২০ এ প্রকাশিত হবে।
বন্দে উৎকল জননী
বন্দে উৎকল জননী' ভারত এর ওড়িশা রাজ্যের জাতীয় সংগীত। এই গীত কান্ত কবি লক্ষ্মীকান্ত মহাপাত্র দ্বারা রচিত। ১৯৩৬ সালে উড়িষ্যা স্বতন্ত্ৰ হওয়ার পর এই সংগীতকে জাতীয় সংগীতের স্বীকৃতি দেয়া হয়।
এই সংগীতে উৎকল বা উড়িষ্যা কে গৌরবময়ী করার পরিকল্পনা প্ৰকাশ পেয়েছে। এই সংগীত পৃথক করে উড়িষ্যার আন্দোলনকে তীব্ৰতর করে তোলে।
চীনা তাইপেই
চীনা তাইপেই নামটি তাইওয়ানের, পূর্ববর্তী প্রজাতন্ত্রী চীন, প্রতিশব্দ রূপে ব্যবহৃত হয়, যখন তারা বিভিন্ন আন্তর্জাতিক সংঘঠন ও খেলার অনুষ্ঠানে অংশগ্রহণ করে। এর মধ্যে রয়েছে অলিম্পিক, প্যারা অলিম্পিক, এশিয়ান গেমস, বিশ্ব বেসবল, এবং ফিফা বিশ্বকাপ।
তাইওয়ান ও চীনের মধ্যকার একটি চুক্তির ফলে আন্তর্জাতিক সংঘঠনগুলো সাধারনভাবে তাইওয়ানকে বোঝাতে "চীনা তাইপে" পরিভাষাটি ব্যবহার করে।
টিউসডে ক্লাব
বাংলাদেশের ঢাকায় অবস্থিত কতিপয় দেশের রাষ্ট্রদূতদের একটি (অনানুষ্ঠানিক) সংগঠন হচ্ছে টিউসডে গ্রুপ। মার্কিন যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপীয় ইউনিয়ন এবং জাপানের রাষ্ট্রদূতগণের সমন্বয়ে এই সংগঠনটি গঠিত। টিউসডে ক্লাবের সব সদস্য দেশই বাংলাদেশের গুরুত্বপূর্ণ সাহায্যদানকারী রাষ্ট্র।
বাংলাদেশের রাজনীতিতে কূটনীতিকদের প্রভাব বিবেচনায় একটি গুরুত্বপূর্ণ জোট।
সম্পাদক নূরুল কবীরের মতে, ২০০৭ সালে বাংলাদেশ সেনাবাহিনীর প্রত্যক্ষ মদদে রাজনৈতিক পটপরিবর্তনে অন্যতম অনুঘটক এই টিউসডে ক্লাব।
দারুল উলুম জাকারিয়া
দারুল উলুম জাকারিয়া (আরবি : دار العلوم زكريا) দক্ষিণ আফ্রিকার লেনাসিয়ার একটি আন্তর্জাতিক ইসলামী বিশ্ববিদ্যালয়। ১৯৮৩ সালে একটি কৃষিক্ষেত্রে এটি প্রতিষ্ঠা করা হয়, প্রতিষ্ঠানের সম্মানে বর্তমানে জায়গার নামকরণ করা হয়েছে জাকারিয়া পার্ক। শুরু থেকেই দারুল উলুম জাকারিয়া প্রসারিত হয়েছে, এখন  আইকেনহোফে এর একটি শাখা আছে যা ২০০০ সালে প্রতিষ্ঠিত হয় এবং ম্যানডানে একটি মক্তব আছে। প্রতিষ্ঠানের প্রাক্তন ছাত্রদের কারণে এটি ব্যাপক খ্যাতি অর্জন করেছে।
প্রতিষ্ঠানটির বর্তমান প্রধান শেখ সাব্বির আহমেদ সালুুজি। হিফজুল কুরআন অনুষদে ১৬ জন শিক্ষক এবং আলিমিয়াহ, ক্বিরাত ও ইফতা অনুষদে ২২ জন শিক্ষক রয়েছেন। অন্যান্য সমস্ত বিভাগের সহায়ক কর্মী রয়েছে ৪০ জন।
প্রতিষ্ঠানে বর্তমানে ৭১৫ জন শিক্ষার্থী রয়েছে, ৩০০ স্থানীয় এবং বাকীদের মধ্যে ৫৬টি দেশের শিক্ষার্থী আছে। ৩০০ শিক্ষার্থী হাফিজ হওয়ার জন্য পড়াশোনা করছে এবং বাকি শিক্ষার্থীরা অন্যান্য বিভাগে পড়াশোনা করছে।
অনুষদ
দারুল উলুম জাকারিয়ায় পাঁচটি অনুষদ রয়েছে:
মাজারে কায়েদ
মাজারে কায়েদ (مزارِ قائد) সিন্ধুর করাচিতে অবস্থিত মুহাম্মদ আলী জিন্নাহর বিশ্রামস্থল। মার্বেলের স্মৃতিস্তম্ভটি আয়তনের এলাকা নিয়ে গঠিত। এটি আনুষ্ঠানিক বাগান দ্বারা বেষ্টিত ও একটি ইসলামি আধুনিকতাবাদী শৈলীতে নকশা করা হয়েছে। ১৯৪৮ সালে জিন্নাহর মৃত্যুর পর, তার সমাধিটি একটি ছোট গম্বুজ দ্বারা আবৃত ছিল ও খারাপ অবস্থায় ছিল। ১৯৫৭ সালে পাকিস্তান সরকার সমাধির নকশার জন্য একটি আন্তর্জাতিক প্রতিযোগিতার আয়োজন করে। বিজয়ী উইলিয়াম হুইটফিল্ডের নকশা বিশিষ্ট স্বাতন্ত্র্য অর্জন করে, যদিও তার কাজ জিন্নাহর বোন ফাতেমা প্রত্যাখ্যান করেছিলেন। তিনি জনসাধারণের সমর্থন চেয়েছিলেন ও পরবর্তীকালে ১৯৬০ সালে জিন্নাহর ঘনিষ্ঠ বন্ধু ইয়াহিয়া মার্চেন্টের নকশা অনুমোদন করেন। ১৯৭১ সালে সমাধিটির নির্মাণ সমাপ্ত হয় ও পাকিস্তানের তৎকালীন রাষ্ট্রপতি ইয়াহিয়া খান এর উদ্বোধন করেন।
মাজারে কায়েদকে পাকিস্তানের অন্যতম আইকনিক স্মৃতিস্তম্ভ হিসাবে বিবেচনা করা হয়। জিন্নাহর সাথে, এখানে পাকিস্তান আন্দোলনের আরও অনেক কর্মীর কবর অন্তর্ভুক্ত রয়েছে। যার ফলে এটি দেশের স্বাধীনতা দিবস উদযাপনের জন্য একটি সাধারণ জায়গা হয়ে উঠে।
অবস্থান
মুহাম্মদ আলী জিন্নাহ সড়কের শেষ প্রান্তে ঔপনিবেশিক-যুগের কেন্দ্রের উত্তর প্রান্ত বরাবর মধ্য করাচির জামশেদ কোয়ার্টার এলাকায় একটি বিশিষ্ট ও অত্যন্ত দৃশ্যমান স্থানে সমাধিটি অবস্থিত। সমাধিটি ঘন নগরীতে একটি নব্য-মুঘল শৈলীতে বিন্যস্ত একটি বড় বাগান দ্বারা বেষ্টিত, এর চারটি কোণে তিনটিতে বড় চৌরাস্তা রয়েছে।
ইতিহাস
১৯৫২ সালে, স্মৃতি তহবিল জিন্নাহর স্মৃতির জন্য পাকিস্তান জুড়ে ৪টি স্মৃতিস্তম্ভ নির্মাণের প্রস্তাব করে – কেন্দ্রীয় করাচিতে বর্তমান স্থানে একটি সমাধি ও মসজিদ, পাঞ্জাবের একটি ধর্মীয় দার-উল-উলুম বিদ্যালয় এবং পূর্ব পাকিস্তানে একটি বিজ্ঞান ও প্রযুক্তি বিশ্ববিদ্যালয়। ১৯৫৪ সালে সমাধিটির নকশা করার জন্য একজন ভারতীয় স্থপতিকে নির্বাচিত করা হয় কিন্তু পরে তাকে বরখাস্ত করা হয়েছিল। ১৯৫৫ সালে একজন তুর্কি স্থপতি নিয়োগ করা হয়, কিন্তু তার পরিকল্পনাও প্রত্যাখ্যান করা হয়েছিল।
১৯৫৭ সালে, পাকিস্তান সরকার জিন্নাহর জন্য একটি নতুন সমাধি ডিজাইন করার জন্য একটি আন্তর্জাতিক প্রতিযোগিতার আয়োজন করে। প্রতিযোগিতাটি প্রাথমিকভাবে রাগলান স্কয়ার অ্যান্ড পার্টনার্স ফার্মের ব্রিটিশ স্থপতি উইলিয়াম হুইটফিল্ড জিতেন। একটি নকশা নির্বাচন করার জন্য রাষ্ট্রের প্রচেষ্টা জিন্নাহর বোন ফাতিমা জিন্নাহর প্রচেষ্টার সাথে চলমান ছিল, যিনি তার ভাইয়ের একটি স্মৃতিস্তম্ভের নকশায় জনসাধারণের কাছ থেকে অবদান চেয়েছিলেন। ফাতিমা জিন্নাহ কার্যকরভাবে ১৯৫৭ সালের প্রস্তাবের বিরোধিতা করেন ও স্মৃতি তহবিলের নিয়ন্ত্রণ গ্রহণ করেন। এরপর তিনি জিন্নাহর ব্যক্তিগত বন্ধু ইয়াহিয়া মার্চেন্ট নামক বোম্বাই ভিত্তিক একজন স্থপতিকে স্মৃতিস্তম্ভের নকশা করার দায়িত্ব দেন।
প্রস্তাবিত নকশা
স্বাধীনতার পর পাকিস্তানি নাগরিকদের দ্বারা অসংখ্য প্রস্তাব জমা দেওয়া হয় যেগুলোর মাঝে একটি মাজার থেকে শুরু করে একটি নব্য-মুঘল স্মৃতিস্তম্ভ পর্যন্ত বিদ্যমান ছিলো। সাধারণ পাকিস্তানি নাগরিকদের কাছ থেকে সরাসরি আদর্শবাদীদের পরামর্শগুলো পাকিস্তান আন্দোলনের চারপাশে উপমহাদেশের মুসলমানদের মধ্যে ছড়িয়ে পড়া "র‍্যাডিক্যাল ইউটোপিয়ানিজম" প্রতিফলিত করে।
১৯৫৪ সালে সমাধিটির নকশা করার জন্য একজন ভারতীয় স্থপতিকে নির্বাচিত করা হয়েছিল, কিন্তু তার নকশাটি তহবিলের সদস্যদের মধ্যে ঐকমত্য অর্জন করতে পারেনি বলে তাকে বরখাস্ত করা হয়েছিল ১৯৫৫ সালে একজন তুর্কি স্থপতি নিয়োগ করা হয়েছিল, কিন্তু তার পরিকল্পনাকে "অত্যধিক বিস্তৃত" ও "প্রায় স্বৈরাচারী" বলে প্রত্যাখ্যান করা হয়। নকশার উপর ঐকমত্যের অভাব থাকায় তহবিলের আদেশ স্থগিত হয়ে যায়। মালয় প্রকৌশলী ও স্থপতি আইনুদ্দিনের প্রস্তাব একটি সুফি মাজারের দিয়ে তার সাথে মসজিদ, পাঠাগার, বিদ্যালয়, রেস্তোরাঁ ও দোকানগুলো শহরের বুননে মিশে যাওয়ার পরামর্শ দেয়।
১৯৫৭ সালে পাকিস্তান সরকার জিন্নাহর জন্য একটি নতুন সমাধি নকশা করার জন্য একটি আন্তর্জাতিক প্রতিযোগিতার আয়োজন করে। প্রতিযোগিতায় ৮ জন বিচারকের মধ্যে ৬ জন ছিলেন ইউরোপীয় আধুনিকতাবাদী স্থপতি। ১৯৫৭ সালের প্রতিযোগিতাটি আধুনিকতাবাদী রেগলান স্কয়ার অ্যান্ড পার্টনার্স ফার্মের উইলিয়াম হুইটফিল্ড জিতেন। পরিকল্পনাটি একটি নব্য-মুঘল উদ্যানের একটি উঁচু প্ল্যাটফর্মে স্থাপন করা একটি অ্যাভেন্ট-গ্রেড নব্য-ভবিষ্যতবাদী সমাধির জন্য আহ্বান জানায়, যার একটি কেন্দ্রীয় পরাবৃত্ত ও এর ছয়টি কোণে নির্দেশিত প্রান্তগুলো "আকাশের দিকে একটি উচ্ছ্বসিত গতিতে" পৌঁছেছে। ১৯৫৮ সালে নিজেকে একজন মর্ডানাইজার হিসেবে উপস্থাপন করা রাষ্ট্রপতি আইয়ুব খানের অভ্যুত্থানের পরে হুইটফিল্ড-স্কয়ার প্রস্তাবটি সামরিক অভিজাতদের মধ্যে সমর্থন লাভ করে, যদিও জনসাধারণের অভ্যর্থনা উষ্ণ ছিল না। ফাতেমা জিন্নাহ বেশ কয়েকটি কারণে হুইটফিল্ডের পরিকল্পনার বিরোধিতা করেন, যার মধ্যে রয়েছে এর নকশা, পাকিস্তানি বিচারকের পরিবর্তে আন্তর্জাতিক দ্বারা এটির নির্বাচন ও এটি একজন ব্রিটিশ নাগরিককে দায়িত্ব দেওয়া, যা একটি ঔপনিবেশিকতা মোচনের ভবিষ্যতের জন্য পাকিস্তানিদের আকাঙ্ক্ষাকে চ্যালেঞ্জ করেছিল।
তখন ফাতেমা জিন্নাহ নকশা প্রক্রিয়ার নিয়ন্ত্রণ গ্রহণ করেন ও স্থপতি ইয়াহিয়া মার্চেন্টের প্রস্তাব বেছে নেন, তিনি ছিলেন বোম্বাই ভিত্তিক একজন স্থপতি যিনি জিন্নাহর ব্যক্তিগত বন্ধু ছিলেন। মার্চেন্টের নকশা ছিল সাদা মার্বেল যুক্ত একটি গম্বুজ বিশিষ্ট একটি ঘনক্ষেত্রমুখী কাঠামো। স্মৃতিস্তম্ভটি একটি উঁচু প্ল্যাটফর্মে স্থাপন করা হয়, যা শহরের দিকে সম্মুখীন রেখে একটি ৬১ একর বাগানের পাহাড়ে স্থাপন করা হয়েছিল। প্রখ্যাত অধ্যাপক আহমদ হাসান দানী নতুন নকশার প্রশংসা করেছেন এই বলে যে এটি “পুরাতন ঐতিহ্যের দাসসুলভ অনুকরণ নয়। প্রকৃতপক্ষে এটি অতীতের মুসলিম চেতনার গ্রহণ করেছে তবে এটি বর্তমান সময়ের কৌশলে বর্তমানের নতুন চাহিদা মেটাতে তৈরি করা হয়েছে।”
স্থাপত্য
বাম|থাম্ব|মাজারে কায়েদের নকশা [[উজবেকিস্তান|উজবেকিস্তানের বোখারার সামানীয় সমাধিসৌধ দ্বারা প্রভাবিত হয়, যা ৮৯২ থেকে ৯৪৩ খ্রিস্টাব্দের মধ্যে নির্মিত হয়েছিল।]] সমাধিটি ১৯৬০ থেকে ১৯৭০-এর দশকে জনপ্রিয় আধুনিকতাবাদী শৈলীতে নকশা করা হয় ও এটিকে "আধুনিকতাবাদী সময়ের ঐতিহ্যবাহী স্মৃতিস্তম্ভ" হিসাবে অভিহিত করা হয়েছে। এটি দূরত্বে সাধারণ দেখালেও "উপাদান ব্যবহারে প্রাচুর্যপূর্ণ ও ঘনিষ্ঠভাবে দেখা হলে এটি দেখতে জটিল"। বিশুদ্ধতা ও বিশুদ্ধ জ্যামিতিক গঠন বোঝাতে সাদা মার্বেল ব্যবহার জিন্নাহকে জীবনের চেয়ে বড় ব্যক্তিত্ব হিসেবে চিত্রিত করার জন্য নকশা করা হয়েছে। স্মৃতিস্তম্ভটির অবস্থান ও শৈলী উভয়ই পথচারীদের অনুপ্রাণিত করে।
এটি সাদা মার্বেলে মোড়ানো একটি উঁচু ৫৪ বর্গমিটার প্ল্যাটফর্মে বাঁকানো খিলান ও তামার গ্রিল রয়েছে। শীতল অভ্যন্তরীণ গর্ভগৃহটি গণপ্রজাতন্ত্রী চীন দ্বারা প্রদত্ত একটি চার স্তর বিশিষ্ট স্ফটিক ঝাড়বাতির সবুজ রঙকে প্রতিফলিত করে।
সমাধি কমপ্লেক্সে জিন্নাহর বোন মাদারে মিল্লাত ("জাতির মাতা") ফাতেমা জিন্নাহ, সেইসাথে পাকিস্তানের প্রথম ও অষ্টম প্রধানমন্ত্রী যথাক্রমে লিয়াকত আলী খান ও নুরুল আমিনের সমাধি রয়েছে। পেশোয়ারের মুসলিম লিগ নেতা সরদার আব্দুর রব নিশতারের সমাধিও সেখানে অবস্থিত।
কবর কমপ্লেক্সের অভ্যন্তরে সারিবদ্ধভাবে চারটি ও উত্তরে একটি কবর রয়েছে। উত্তর দিকের গোড়ায় কালো ফুলের নকশার একটি সিরিজ দিয়ে সজ্জিত একটি কায়েদে আজমের বোন ফাতিমা জিন্নাহের। পরপর চারটি কবরের মধ্যে প্রথম চরম দুটি পাকিস্তানের প্রথম প্রধানমন্ত্রী লিয়াকত আলি খান ও পাশাপাশি শুয়ে থাকা বেগম রা'না লিয়াকত আলি খানের। অপর শেষের কবরটি সরদার আব্দুর রব নিশতারের। মাঝখানে নুরুল আমিনকে সমাহিত করা হয়েছে যিনি ছিলেন পাকিস্তানের অষ্টম প্রধানমন্ত্রী। এই সমস্ত কবরগুলো ইতালীয় সাদা মার্বেল দিয়ে তৈরি ও এগুলো একটি ত্রিতলে রাখা জিন্নাহর লিপিখচিত পাথরের শবধারের মতো বাক্স ধরনের। কিন্তু এই কবরগুলোর দিকগুলো ভেতরের দিকে ছোট হয়ে গেছে আর জিন্নাহর দিকগুলো বাইরের দিকে সরে গেছে। ফাতিমা জিন্নাহর কবর ছাড়া বাকিগুলো সবই সাধারণ কবর, যেখানে একটি তলদেশীয় ফুলের অলংকরণ রয়েছে।
সমাধিটি একটি ৫৩ হেক্টর আয়তনের উদ্যানে অবস্থিত ও এর উচ্চতা সহ ভবনটিতে  এর পদাঙ্ক রয়েছে, যা একটি  এর উপর নির্মিত উচ্চ প্ল্যাটফর্ম। প্রতিটি দেয়ালে একটি প্রবেশদ্বার স্থাপন করা হয়েছে। পরপর পনেরটি ফোয়ারা এক দিক থেকে প্ল্যাটফর্মের দিকে নিয়ে যায় ও চারদিক থেকে সোপানযুক্ত রাস্তাগুলো প্রবেশদ্বারের দিকে নিয়ে যায়। সমাধিসৌধের চারপাশে শক্তিশালী বিমযুক্ত স্পট-লাইট লাগানো একটি পার্ক রয়েছে যা রাতে সাদা সমাধিকে আলোকিত করে।
তাৎপর্য
২৩ মার্চ (পাকিস্তান দিবস), ১৪ আগস্ট (স্বাধীনতা দিবস), ১১ সেপ্টেম্বর (জিন্নাহর মৃত্যু বার্ষিকী) ও ২৫ ডিসেম্বর (জিন্নাহর জন্মদিন) উপলক্ষে এখানে বিশেষ সরকারি ও সামরিক অনুষ্ঠান হয়। সরকারি সফরে বিদেশী বিশিষ্ট ব্যক্তিরা ও কর্মকর্তারাও সমাধি পরিদর্শন করেন। পাকিস্তানের স্বাধীনতা দিবস ১৪ আগস্ট ২০১৭-এ এটি ত্রিমাত্রিক আলোকসজ্জার মাধ্যমে ত্রিমাত্রিক প্রজেকশন ম্যাপিং শোয়ের মাধ্যমে জিন্নাহকে শ্রদ্ধা জানানোর জন্য ব্যবহার করা হয়।
সাইকি
thumb|225px|অপহৃত সাইকি|right
সাইকি রোমান পুরাণের কাম দেবতা কিউপিডের পত্নী। বিখ্যাত রোমান সাহিত্যিক ও দার্শনিক আপুলিয়াস তাঁর মেটামরফিস বা গোল্ডেন অ্যাস গ্রন্থে কিউপিড ও সাইকির প্রণয় ও পরিণয় নিয়ে এক উজ্জ্বল উপাখ্যান সৃষ্টি করেছেন।
175px|thumb|left|চুম্বন ১৮৮৯
কিন্তু ঘটনা ঘটল অন্যরকম। সাইকিকে দেখে দেখামাত্রই কিউপিড স্তম্ভিত হয়ে পড়েন। মর্ত্যমানবীর রূপের ছটায় নিস্পন্দ কামদেবতা নিজের উপরই কামশর নিক্ষেপ করে বসলেন। মায়ের শত্রুর উপর অসহনীয় প্রেমের কারণে তিনি খুব বিব্রত হয়ে পড়লেন। বহু চিন্তা করে কিউপিড অ্যাপোলোর শরণাপন্ন হলেন। অ্যাপোলোও কম লাঞ্ছিত হননি কিঊপিডের শরে। তবু তিনি কিউপিডকে অভয় দিলেন।
অ্যাপোলো দৈববাণীরও দেবতা। তাই তিনি দৈববাণীর আশ্রয় নিলেন। সাইকির পিতাকে নির্দেশ দিলেন, সাইকিকে বধূবেশে সজ্জিত করে নিশিথের অন্ধকারে রেখে আসতে হবে নির্জন পাহাড়ের সর্বোচ্চ চূড়ায়। সেখানে সাইকি অপেক্ষা করবে করবে এমন এক বরের জন্য যার ভয়ে মানুষতো তুচ্ছ, দেবতারা পর্যন্ত ভীত, বিচলিত।
দৈববাণী উপেক্ষা করার সাহস হলনা সাইকি বাবার। দেবতারা যাকে ভয় করেন সেই পুরুষকে জামাতা হিসাবে ভাবতে তিনিও আতঙ্কিত বোধ করলেন। কিন্তু সাইকিকে রেখে আসতেই হলো। আসার পথে সাইকির পিতা কন্যাকে চিরকালের মত বিসর্জন দেয়ার বেদনা অনুভব করতে লাগলেন।
কিউপিড প্রস্তুত ছিলেন। পৃথিবীর নির্জনতম স্থানে দৈববলে তিনি বধূবরণের জন্য অট্টালিকা তৈরি করে রেখেছিলেন। বায়ুদেবতা জেফাইরাস নির্জন পর্বতচূড়া থেকে আতঙ্কিত সাইকিকে নিমেষে অচেতন করে তুলে নিলেন বায়ুরথে। বায়ুদেবতার বায়ুরথ গিয়ে থামলো কিউপিডের নবনির্মিত প্রাসাদের সামনে। কিউপিড সাইকিকে তুলে নিয়ে প্রাসাদের অভ্যন্তরে কুসুমরচিত বাসর শয্যায় শুইয়ে দিলেন। অল্পক্ষণ পর চেতনা ফিরে এলো সাইকির। সাইকি অনুভব করলো, প্রবল পুরুষের বন্ধনে সে আবদ্ধ। কিন্তু দৈববাণীর ভয়ংকর বন্ধনের মতো নয়। অত্যন্ত তীব্র কিন্তু বড় মধুর বন্ধন। আবেশে চোখ বন্ধ করলো সাইকি।
ঊষাদেবীর রথ যখন পৃথিবীতে নেমে এসেছে তখন ঘুম ভাঙলো সাইকির। তাকিয়ে দেখলো পাশে কেউ নেই। চোখ বন্ধ করে অনেক্ষণ অপেক্ষার পর শয্যা থেকে উঠে আসলো সাইকি। ঘরের দিকে লক্ষ্য করেই সাইকি দেখলো রাজবাড়ির ঘর নয় এটা। কারণ পুরো প্রাসাদ সোনার তৈরি। পৃথিবীর কোন রাজার পক্ষে এমন ঘর তৈরি করা সম্ভব নয়। হতভম্ভ সাইকি বোঝার চেষ্টা করলো সে নিজেই বেঁচে আছে কিনা। সঙ্গে সঙ্গে শুনতে পেলো কাদের যেন কন্ঠস্বর। একজন বললো, "এই সুরম্য প্রাসাদ, এই অট্টালিকা, ধনরত্ন সবই তোমার সাইকি। আমরা তোমার দাসদাসী। তুমি শুধুই আদেশ করবে।" কিন্তু কাউকে দেখতে পেলোনা সাইকি। কিন্তু বুঝতে পারলো তার পাশে অদৃশ্য পদচারণা। সাহসে ভর করে আদেশ করলো সে। সঙ্গে সঙ্গে সব তৈরি। সোনার টবে স্ফটিকস্বচ্ছ জল। রুপার টেবিলের উপর সোনার পাত্রে উপাদেয় আহার্য। সঙ্গে সুমধুর গীতবাদ্য।
আবার রাত্রি এলো। মধ্যযাম ঘনিয়ে আস্তেই আলোকির সুবর্ণ প্রাসাদ অকস্মাৎ অন্ধকারে ডুবে গেলো। সঙ্গে সঙ্গে তীব্র ভীতির সঞ্চার হলো সাইকির মনে। কিন্তু পরক্ষণের অনুভব করলো প্রবল পুরুষের বন্ধনে আবদ্ধ সে। এ তার গতরাতের চেনা আলিঙ্গন। অদৃশ্য পুরুষটি তাকে কানে কানে বললো " হে আমার প্রিয়তমা, তুমি আমার নাম জানতে চেয়ো না। আমাকে দেখার চেষ্টা করোনা। তাহলেই সুখে কাটবে আমাদের জীবন। আমি এই ভাবেই অন্ধকারে আসবো তোমার কাছে।" বিহবল সাইকি সায় দিলো তাতে। এভাবেই চলতে থাকলো প্রতি রাতে তার স্বামীর সমাগম।
এক রাতে স্বামীর কাছে অনুযোগ জানালো সাইকি, দিনের পর দিন একা থাকতে তার আর ভালো লাগছেনা, তার দুইবোনকে যদি কিছুদিনের জন্য আনা যেতো তাহ্লে খুব ভালো হতো। সঙ্গে সঙ্গে বাধা দিলেন কিউপিড। বললেন "এতে তোমারই ক্ষতি হবে সাইকি। তোমার বোনরা ঈর্ষাকাতর হয়ে আমাদের বিচ্ছিন্ন করে দিবে"। তবু বাধা মানলো না সাইকি। বাধ্য হয়ে কিউপিড জেফাইরাসকে সাইকির বোনদের নিয়ে আসতে বললেন। কিন্তু সাইকিকে বারবার তাদের দাম্পত্য জীবনের কথা বোনদের না জানানোর অনুরোধ করলেন।
পরদিন জেফাইরাসের রথে চড়ে সাইকির দুইবোন এলো প্রাসাদে। প্রাসাদের অমিত সৌন্দর্য দেখে তাদের বাকশক্তি যেনো হারিয়ে গেলো।
190px|thumb|left|সাইকি কিঊপিডের বাগানের দরজা খোলার সময়
235px|thumb|right|সাইকি
অদম্য ঈর্ষা ও কৌতূহল নিয়ে তারা জিজ্ঞেস করলো তার স্বামী কে, কি তার নাম, তার স্বামী একাই এই প্রাসাদের মালিক কিনা ইত্যাদি হাজারো প্রশ্ন। কিন্তু কৌশলে সব প্রশ্ন এড়িয়ে গেলো সাইকি। দিন শেষে প্রচুর ধনরত্ন দিয়ে সে তার বোনদের বিদায় করলো।
পরদিন আবার এলো তার বোনরা। এসেই বললো সাইকির স্বামীকে না দেখে তারা যাবেনা। বোনদের প্রচন্ড চাপে সাইকি এক পর্যায়ে বলে ফেললো, সে আজ পর্যন্ত তার স্বামীকে দেখেনি। প্রতি রাতেই অন্ধকারে তাদের মিলন হয়। বোনরা পেইয়ে বসলো সাইকিকে। দৈববাণীর কথা মনে করিয়ে দিয়ে বলল যাকে "দেবতারা পর্যন্ত ভয় পায় সে কদাকার হিংস্র দানব না হয়েই যায় না। আর এই জন্যই তুমি যদি তাকে ঘৃণা করো তাই সে ভয়ে তোমার কাছে নিজের মুখ লুকিয়ে রাখে।" সাইকি বোনদের কথায় খুব দুর্বল হয়ে পড়লো। বোনরা তখন তাকে বললো " তুমি গোপনে একটা ছুরি রাখবে তোমার কাছে। একটা নেভানো প্রদীপও থাকবে তোমার ঘরে। তোমার স্বামী যখন ঘুমিয়ে পড়বে তখন প্রদীপ জ্বালিয়ে তার মুখটা দেখে নেবে এবং সঙ্গে সঙ্গে ছুরিটি বসিয়ে দেবে তার বুকে। আর সেটাই হবে তোমার ভয়ংকর স্বামীর যোগ্য পুরস্কার।" বোনদের কথায় সায় দিলো সাইকি। প্রচন্ড ঘৃণায় ভরে গেলো তার সারা দেহমন।
রাত্রি আসার পরেই সাইকি প্রস্তুত হলো। কোনমতে কাটিয়ে দিলো স্বামীর সোহাগের তীব্র মুহূর্ত গুলো। তারপর কিউপিড ঘুমিয়ে পড়তেই সাইকি উঠে পড়লো। বাতি জ্বালিয়ে ছুরি হাতে সে ঝুঁকে পড়লো স্বামীর উপর। মুহূর্তেই হতচকিত হয়ে গেলো সাইকি। আপন সৌভাগ্যে বিহবল সাইকি খুশীতে চিৎকার করে উঠলো। স্বামী যে তার কামদেবতা কিউপিড! তীব্র আনন্দে স্বামীকে চুম্বনে ভরিয়ে দিতে ইচ্ছা করলো তার। কিন্তু চুম্বন করার জন্য নিচু হতেই হাতের জলন্ত প্রদীপ থেকে কয়েক ফোঁটা তেল গড়িয়ে পড়লো নগ্ন কিউপিডের পায়ে। সঙ্গে সঙ্গে অস্ফুট চিৎকার করে ঘুম থেকে জেগে উঠে পড়লেন কিউপিড। সাইকিকে ঐ অবস্থায় দেখে সব কিছু বুঝতে পারলেন তিনি। বেদনার্ত কন্ঠে সাইকিকে বললেন "হায় মর্ত্যনারী, প্যান্ডোরার বংশধর তুমি। তুমি আমার নিষেধ সত্ত্বেও সাধারণ ঔৎসুক্য দমন করতে পারলেনা। আমাদের প্রেমের যে এখানেই সমাধি হয়ে গেলো।" আর্তনাদ করে সাইকি কিউপিডের পায়ের উপর পড়লো। সাইকিকে শেষ বিদায় জানিয়ে ধনুঃশর নিয়ে কিউপিড আকাশে উড়ে চলে গেলেন। সঙ্গে সঙ্গে সুবর্ণ প্রাসাদ অদৃশ্য হয়ে গেলো। বুকভরা নিঃসীম রিক্ততা নিয়ে সাইকি একা দাঁড়িয়ে রইলো। তার কাছে স্মৃতি ছাড়া আর কোন আশ্বাস থাকলোনা। সাইকি প্রতিজ্ঞা করলো কিউপিডকে সে খুঁজে বের করবেই। কিন্তু নিয়তিও তার পিছু নিলো।
এতোদিন ভেনাস কিছুই জানতেন না। ভেবেছিলেন কিউপিড সাইকিকে যথার্থ শাস্তি দিয়েছে। কিন্তু একাকিনী সাইকিকে ঘুরতে দেখে তার মনে পুরানো ঈর্ষা আবার জাগ্রত হলো। ভাবলেন সাইকি তার রুপের অহংকারের উপযুক্ত শাস্তি পেয়েছে কিনা তা যাচাই করে দেখা দরকার। সবকিছুর খোঁজ নিয়ে তিনি যা জানতে পারলেন তাতে তাঁর মাথা খারাপ হয়ে গেল। সাইকিকে তিনি বন্দী করার আদেশ দিলেন।
সাইকিকে হাতের মুঠায় পেয়ে কি করা যায় তা ভাবতে লাগলেন ভেনাস। পুত্রবধূ হবার কারণে সাইকিকে নিজ হাতে হত্যা করার কথা তিনি ভাবতে পারলেননা। তাই কৌশলের আশ্রয় নিয়ে সাইকিকে দুরূহ কিছু কাজের ভার দেন। তাকে বলেন যে কাজগুলো শেষ করতে পারলে সাইকি কিউপিডকে ফিরে পাবে।
বিভিন্ন দেবতাদের সহায়তায় সাইকি একের পর এক কাজ সম্পন্ন করেতে দেখে ভেনাস তার উপর আরও রেগে গেলেন। সবশেষে তার উপর এক দুঃসাধ্য কাজের ভার দিলেন। পাতালরানী পার্সিফোন তাঁর রূপের খানিকটা অংশ বাক্সে ভরে রাখতেন এবং প্রসাধনীর মতো তা মাঝে মাঝে ব্যবহার করতেন। ভেনাস সাইকিকে সেই বাক্স চুরি করে নিয়ে আসতে বললেন।
ঘটনাটা বুঝতে পারলেন কিউপিড। তিনি সাইকিকে তুলে নিয়ে সরাসরি উপস্থিত হলেন দেবতা জুপিটারের কাছে। জুপিটারের কাছে তিনি মর্ত্যের এই নারীকে বিবাহ করার আবেদন জানালেন। জুপিটার তাঁকে বললেন " তুমি আমাদের যতটা লাঞ্ছনা দিয়েছো তার চেয়ে বেশি তুমি এবার লাঞ্ছিত হয়েছ। তোমার প্রার্থনা নিশ্চই মঞ্জুর করা হবে।" দেবরাজ জুপিটার এবার দেবসভা আহবান করলেন। তিনি সকলের সন্মুখে ভেনাসকে অনুরোধ করলেন সাইকিকে ক্ষমা করে দেবার জন্য। ভেনাস সে অনুরোধ প্রত্যাখ্যান করতে পারলেননা। সাইকিকে দেকে তিনি আশীর্বাদ করলেন। দেবরাজ জুপিটারের নির্দেশে সাইকিকে অমৃত পান করানো হলো। ভেনাস সেই সভার মধ্যেই কিউপিড ও সাইকির বিবাহ অনুষ্ঠানের আয়োজন করলেন। অবশেষে বহু দুঃখ কষ্টের পর সাইকি প্রেম ও কামদেবতা কিউপিডের সঙ্গে বিবাহ বন্ধনে আবদ্ধ হলো।
জাহিদুর রহমান
জাহিদুর রহমান একজন বাংলাদেশি রাজনীতিবিদ ও একাদশ জাতীয় সংসদের সদস্য ছিলেন। তিনি ঠাকুরগাঁও-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
জাহিদুর রহমানের জন্ম ঠাকুরগাঁও জেলায়। তিনি উচ্চ শিক্ষিত।।
রাজনৈতিক ও কর্মজীবন
জাহিদুর রহমানের রাজনীতিতে সক্রিয় এবং একাদশ জাতীয় সংসদ নির্বাচনে ঠাকুরগাঁও-৩ (পীরগঞ্জ-রানীশংকৈল) আসন থেকে প্রথমবারের মতো সংসদ সদস্য নির্বাচিত হন। তিনি ২০০৮ সালেও বিএনপির পক্ষে ধানের শীষ মার্কায় নির্বাচন করে পরাজিত হন। দলীয় সিদ্ধান্ত অমান্য করে ২৫ এপ্রিল ২০১৯ সংসদ সদস্য হিসেবে শপথগ্রহণের পর ২৭ এপ্রিল দলের সব পর্যায় থেকে তাকে বহিষ্কার করে বিএনপি। ৮ আগস্ট ২০১৯ সালে তার বহিষ্কারাদেশ প্রত্যাহার করে দলে ফিরানো হয়।
পাইকান উচ্চ বিদ্যালয়
পাইকান উচ্চ বিদ্যালয় বাংলাদেশের মিঠাপুকুরের একটি মাধ্যমিক শিক্ষাপ্রতিষ্ঠান।
অবস্থান
পাইকান উচ্চ বিদ্যালয় রংপুর বিভাগের মিঠাপুকুর উপজেলার ৭নং লতিফপুরের পাইকানে অবস্থিত।
ইতিহাস
১৯৭০ সালে নিম্ন মাধ্যমিক বিদ্যালয় দিয়ে পাইকান উচ্চ বিদ্যালয়ের পথ যাত্রা শুরু হয়। ১৯৯৫ সালে এটি মাধ্যমিক বিদ্যালয়ে পরিনত হয়।
ক্যাম্পাস
মূল ক্যাম্পাসে রয়েছে তিন তলা বিশিষ্ট একটি একাডেমি ভবন, অফিস, লাইব্রেরী, আধুনিক যন্ত্রপাতি সমৃদ্ধ  ভবন।
ইআইআইএন (EIIN)
১২৭৫৪২
মাইলা নদী
মাইলা নদী বাংলাদেশের উত্তর-পশ্চিমাঞ্চলের রংপুর এবং দিনাজপুর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাইলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৬। নদী অববাহিকার আয়তন ৮০ বর্গ কিমি।
ফ্রুক্টোজ
ফ্রুক্টোজ হলো ৬ কার্বনবিশিষ্ট মনোস্যাকারাইড। এর আণবিক সংকেত হল
C6H12O6
যা গ্লুকোজের মতই। এটিও একটি রিডিউসিং শ্যুগার। এর গঠনে কিটো গ্রুপ
(>C=O)
থাকায় একে কিটোহেক্সোজও বলা হয়। অধিকাংশ পাকা ফল ও মধুতে ফ্রুক্টোজ থাকে। তাই এর আরেক নাম ফ্রুট শ্যুগার (Fruit Sugar)।  গ্লুকোজ থেকে সহজেই ফ্রুক্টোজ তৈরি হয় আবার সুকরোজ হাইড্রোলাইসিস এর ফলেও ফ্রুক্টোজ তৈরি করে।  এটি  সুকরোজ এর একুটি গঠন উপাদান। গ্লুকোজ এর মত ফ্রুক্টোজ ও
D
L
দু
’
প্রকার আছে। প্রথম ফল থেকে শনাক্ত করা হয়েছিল বলে এর নাম করা হয় ফ্রুক্টোজ।
রাসায়নিক বৈশিষ্ট্য
ফ্রুক্টোজ একটি সাদা দানাদার কঠিন পদার্থ। পানিতে সহজেই দ্রবনীয়। গরম অ্যালকোহলে দ্রবনীয়।  গ্লুকোজ ও ফ্রুক্টোজ এর আণবিক সংকেত এক হলেও এদের মধ্যে পার্থক্য বিদ্যমান।  তাই এদের আইসোমার বলে। ফ্রুক্টোজ এর বিজারণ ধর্ম রয়েছে। চিনিতে এটি ডাইস্যাকারাইড হিসেবে পাওয়া যায়।এতে দুই কাবর্ন বিশিষ্ট শর্করা থাকে।
সিদি এল হালুয়ি মসজিদ
সিদি এল হালুয়ি মসজিদ ( সিদি এল-হালউই মসজিদনামেও পরিচিত ) আলজেরিয়ার টেমসেনে অবস্থিত একটি ঐতিহাসিক মসজিদ এবং ধর্মীয় কমপ্লেক্স।
ইতিহাস
মসজিদটি আবু আবদুল্লাহ ইচৌদসিকে উৎসর্গ করা হয়েছে। আবু আবদুল্লাহ ইচৌদসি সিদি এল হালুই নামে পরিচিত, সেভিলের একজন কাদি যিনি ১৩ শতকের শেষের দিকে টেলেমসেনে এসেছিলেন। পরে তাকে জাদুবিদ্যার অভিযোগে অভিযুক্ত করা হয়, সম্ভবত একটি মানহানিকর ষড়যন্ত্রের অংশ হিসেবে, এবং হয় ১৩০৫ বা ১৩৩৭ সালে তাকে মৃত্যুদণ্ড দেওয়া হয়। তার খ্যাতির পুনর্বাসনের পর, মেরিনিড সুলতান আবু ইনান ১৩৫৩ বা ১৩৫৪ (৭৫৪ হিজরি ) সালে তার সমাধির পাশে এই ধর্মীয় কমপ্লেক্সটি নির্মাণ করেন।
স্থাপত্য
ঐতিহাসিক কমপ্লেক্সে একটি মসজিদ, এর পাশে নির্মিত সিদি এল হালুইয়ের সমাধি এবং রাস্তা জুড়ে একটি অজু করার সুবিধা রয়েছে। কমপ্লেক্সে পূর্বে একটি মাদ্রাসা এবং একটি জাউইয়াও অন্তর্ভুক্ত ছিল, কিন্তু এটি টিকেনি। সমাধিটি একটি শালীন কাঠামো। অজু হল একটি কেন্দ্রীয় গম্বুজ দ্বারা আচ্ছাদিত এবং এতে ল্যাট্রিন রয়েছে।
ফিলিক্সস্টোয়ে বন্দর
ফিলিক্সস্টোয়ে বন্দর হল, যুক্তরাজ্যের ব্যস্ততম কন্টেইনার বন্দর, ব্রিটেনের কন্টেইনার পন্যের ৪২ শতাংশের বেশি এই বন্দরের দ্বারা পরিবহন করা হয়।  ২০১১ সালে, এটি বিশ্বের ৩৫ তম ব্যস্ততম কন্টেইনার বন্দর এবং ইউরোপের ছয়টি ব্যস্ততম বন্দরের মধ্যে স্থান পায়েছে। বন্দরটি বছরে ৩.৭৪মিলিয়ন বিশ- ফুট সমতুল্য ইউনিট (টিইউ) কন্টেইনার পরিচালনা করে।
বন্দরটি ফিলিক্সস্টোয়ে ডক এবং রেল কোম্পানি কর্তৃক পরিচালিত হয়, যা সংসদ আইন -এর অধীনে প্রতিষ্ঠিত হয়, ফ্লেক্সস্টো রেলওয়ে এবং পিয়ার অ্যাক্ট ১৯৭৫ এবং তাই, কয়েকটি যুক্তরাজ্যের প্রাইভেট কোম্পানী সীমিত সংখ্যক কোম্পানি যুক্তরাজ্যে তাদের নামের "লিমিটেড" শব্দ নেই।
ট্রিনিটি কলেজ, কেমব্রিজ এর মালিকানাধীন বেশিরভাগ জমিই কিনেছে এই বন্দর নির্মানের জন্য, যার মধ্যে একটি ডক ছিল যা ন্যাশনাল ডক শ্রম স্কিম তে অন্তর্ভুক্ত করা ছিল। ১৯৬৭ সালে, সমুদ্র-ভূমি পরিষেবা এর সাথে চুক্তিতে ব্রিটেনের £ ৩.৫ মিলিয়ন ডলারের প্রথম কনটেইনার টার্মিনালটি সেট করা হয়েছিল।
ফিলিক্সস্টোয়ে বন্দর হাচিসন পোর্ট হোল্ডিংস (এইচপিএইচ) গ্রুপের মালিকানাধীন। বন্দর সবসময় ব্যক্তিগত মালিকানাধীন হয়েছে। ১৯৫১ সালে, কৃষি ব্যবসায়ীর গর্ডন পার্কার ফ্যালিক্সস্টো ডক ও রেলওয়ে কোম্পানি কিনেছিলেন, যে সময়ে কেবলমাত্র শস্য ও কয়লা পরিবহন করত বন্দরটি।
১৯৭৬ সালে, ফিলিক্সস্টোয়ে বন্দর ইউরোপিয়ান ফেরি দ্বারা কেনা হয়েছিল। ১৯৯১ সালের জুন মাসে মাসে পি অ্যান্ড ও ফ্যালিক্সস্টোকে হংকংয়ের হাচিসন ওহ্যাম্পয়া সংস্থার কাছে ৯০ মিলিয়ন পাউন্ড মূল্যে বিক্রি করে। জুন ১৯৯৪ সালে, হাচিসন ওহ্যাম্পয়া হাচিসন ইন্টারন্যাশনাল পোর্ট হোল্ডিংস ৫০ মিলিয়ন পাউন্ডের মূল্যে ফ্যালিক্সস্টো বন্দরের ২৫% অংশীদারি কিনেছিল ওরিয়েন্ট ওভারসিও ইন্টারন্যাশনালের কাছ থেকে।
বন্দরের নিজস্ব ফেলিক্সস্টো বন্দর পুলিশ, অগ্নি, এবং অ্যাম্বুলেন্স পরিষেবা রয়েছে।
টার্মিনাল (প্রান্তীক)
বন্দরের দুটি প্রধান কন্টেইনার টার্মিনাল হল ট্রিনিটি এবং ল্যাডগার্ড ,টার্মিনাল দুটি হল রো-রো টার্মিনাল । ২.৩ কিলোমিটার (১.৪ মাইল) উপর একটি ধারাবাহিক টার্মিনাল আছে, যা সজ্জিত ২৯ জাহাজকে একই সঙ্গে ধামন করতে পাড়ে।মূল ন্যাভিগেশন চ্যানেলটির জলের গভীরতা ১৪.৫ মিটারে করা হয়েছে ড্রেজিং-এর দ্বারা। যার মধ্যে সর্বোচ্চ ১৫ মিটার গভীরতা রয়েছে । এটি ফ্লেক্সস্টোকে ২০১৩ সালে চালু করা এবং ১৮,০০০ টিইইউ বহন করতে সক্ষম বিশ্বের গভীরতম ডাম্পড পোস্ট-প্যানাম্যাক্স জাহাজ এবং অনেক বড় মারেস্ক ট্রিপল ই-শ্রেণীর কন্টেইনার জাহাজ ধারণ করতে পাড়ে।
মুহাম্মাদ লুৎফর রহমান
অধ্যাপক মুহাম্মদ লুৎফর রহমান একজন বাংলাদেশী অধ্যাপক, রসায়নবিদ ও গবেষক। তিনি ইসলামী বিশ্ববিদ্যালয়, বাংলাদেশের ৬ষ্ঠ উপাচার্য (২০ অক্টোবর ২০০০ থেকে ৩ নভেম্বর ২০০১ পর্যন্ত) ছিলেন। তিনি রাজশাহী বিশ্ববিদ্যালয়ের রসায়ন বিভাগের অধ্যাপক ছিলেন। তিনি এখন ইন্ডিপেন্ডেন্ট ইউনিভার্সিটি, বাংলাদেশের পরিবেশ বিজ্ঞান ও ব্যবস্থাপনা বিভাগে চুক্তিবদ্ধ অধ্যাপক।
ফিলিক্সস্টোয়ে বন্দর
যোগাযোগ
এ১৪, এম৭ এবং এম৬ এবং এ১ এবং লন্ডন থেকে এ১২ এর মাধ্যমে উত্তর মিউনিখের মাধ্যমে ইংরেজি মিডল্যান্ডসের সাথে বন্দরটি সংযুক্ত করে। প্রতিটি টার্মিনালের নিজস্ব রেল টার্মিনাল রয়েছে যা ফিলিক্সস্টোয়ে শাখা রেলপথ-এর সাথে সংযুক্ত।
মুহাম্মাদ লুৎফর রহমান
জীবনের প্রথমার্ধ
এম. লুৎফর রহমান ১৯৪২ সালের ২ মে জন্মগ্রহণ করেন। তার পিতার নাম মৌলভী আবুল হোসেন এবং মাতার নাম সিকারুননেসা।
ফিলিক্সস্টোয়ে বন্দর
সাফারার্স এবং ক্রু কল্যাণ
সাফারার্স কল্যাণ দাতব্য সাগর অভিবাসনের, যা সমুদ্রপথে যাত্রীবাহীদের প্রাতঃরাশিক ও পশুচিকিৎসা সংক্রান্ত সহায়তা প্রদান করে, ফ্লেক্সস্টো বন্দরের উপর ভিত্তি করে একটি পোর্ট প্রিপলাইন রয়েছে।
ফিলিক্সস্টোয়ে দক্ষিণ
২০০৮ সালে, ফেলিক্সস্টো সাউথ টার্মিনাল নির্মাণ ও পুনর্গঠনের কাজ শুরু হয়েছিল মাল বোঝাই বা খালাস করার জন্যে ১,৩০০ মিটার দীর্ঘ জাহাজঘাটা তৈরি মাধ্যমে, যেখানে জাহাজ থেকে পণ্য বোঝাই বা খালাসের জন্য ১২ টি নতুন গান্ত্রিক ক্রেন ব্যবহার হয়। ২০১০ সালের শেষ নাগাদ ৭৫০ মিটার সমুদ্র প্রাচীরের নির্মাণ দুটি পর্যায়ে শুরু করা হয় এবং ২০১৪ সালের মধ্যে পর্যায়ক্রমে সমুদ্র প্রাচীরের নির্মাণ শেষ হবে বলে আশা করা হয়েছিল। এই নতুন টার্মিনালটিতে ১৬ মিটার ক্লিয়ারেন্স বা জলের গভীরতা থাকবে এবং অতিরিক্ত বড় বক্স ক্যারিয়ারগুলির জন্য উপযুক্ত গ্যানটি  ক্রেন থাকবে।
সিদি বউমেদিয়েন মসজিদ
সিদি বউমেদিয়েন মসজিদ (مسجد شعيب أبو مدين) বা আল-আববাদ মসজিদ (مسجد العباد) নামেও পরিচিত। আলজেরিয়ার তলেমচেন শহরে অবস্থিত একটি ঐতিহাসিক মসজিদ। মসজিদটিকে প্রভাবশালী সুফি সাধক আবু মাদিয়ানের সন্মানে উৎসর্গী করা হয়েছে। আবু মাদিয়ান সেভিলের অধিবাসী এবং মাগরেব অঞ্চলে সুফিবাদ প্রসারে গুরুত্বপূর্ণ অবদান রেখেন।
প্রাঙ্গণ
প্রাঙ্গণটিতে মসজিদ, মাজার, মাদ্রাসা ও হামাম সহ বেশ কয়েকটি ধর্মীয় ভবন আছে। ১৩৩৫ সিদি আল-হুলাভি মসজিদের সাদৃশ্যরুপে এটি নির্মাণ করেন এবং পরে ১৩৩৯ সালে মরক্কোর মেরিনিদ শাসকরা মসজিদটি প্রতিষ্ঠা করেন। মাদ্রাসাটি মসজিদের আট বছর পরে প্রতিষ্ঠিত হয়, যেখানে ইবনে খালদুন একসময় শিক্ষক ছিলেন। দার আল-সুলতান প্রাঙ্গণের নীচের অংশে প্রাসাদ নির্মাণ করেন, যেখানে সুলতানরা মসজিদে আসলে সেইখানে অবস্থান করেতেন।
স্থাপত্য
কর্ডোবা থেকে কায়রউন পর্যন্ত অন্যান্য মুরিশ স্থাপত্যের মতোই মসজিদে প্রধান প্রবেশপথ রয়েছে। প্রবেশপথটি সিমেন্টে আঁকা চিত্রকর্মগুলির দিকে চলে গেছে। গম্বুজটির শীর্ষে মুকার্নাস (ইট কেটে স্থাপত্যকর্ম) রয়েছে। মসজিদের সিঁড়িগুলি টুলেডোয়ের পুয়ের্তার দেল সোলের সাথে সাদৃশ্যপূর্ণ। কাঠের দরজা ব্রোঞ্জ দিয়ে সজ্জিত। বারান্দা এবং নামজঘরগুলোর মাঝখানে ঝর্ণাসহ একটি ওজুখানা রয়েছে।
বগুড়া জিলা স্কুল
বগুড়া জিলা স্কুল ব্রিটিশ শাসনাধীন তদানীন্তন বগুড়া জেলায় ১৮৫৩ সালে প্রতিষ্ঠিত হয়। স্কুলটি বগুড়া জেলার সবচেয়ে পুরাতন বিদ্যাপীঠ এবং দেশের মধ্যে একটি অত্যন্ত সুনামধন্য শিক্ষা প্রতিষ্ঠান। এখানে তৃতীয় শ্রেণী থেকে দশম শ্রেণী পর্যন্ত পড়ার ব্যবস্থা রয়েছে। স্কুলটি ২০০৩ সালে প্রতিষ্ঠার ১৫০ বছর উদ্‌যাপন করে।
ইতিহাস
বগুড়া জিলা স্কুল ১৮৫৩ সালে প্রতিষ্ঠিত হয়। বাবু ভাগাবতি চরন ঘোষ ছিলেন স্কুলের প্রথম প্রধান শিক্ষক। প্রতিষ্ঠার পর প্রথমে ইংরেজি মাধ্যমে ব্যক্তিমালিকানাধীন ভাবে শিক্ষাদান শুরু হলেও অল্পসময়ের ব্যবধানে তৎকালীন ম্যাজিস্ট্রেট ও কালেক্টর জনাব রাসেল এবং সহকারী কালেক্টর বাবু এস, মুখার্জির ঐকান্তিক প্রচেষ্টায় স্কুলটি সরকারি ব্যবস্থাপনাধীন হয়। বাবু ভগবতী চরণের সময়কালে স্কুলে মাত্র চার জন শিক্ষক ছিলেন। বাবু ভগবতীর পরে এ,সি মুখার্জি ১৮৫৯ সালে প্রধান শিক্ষক হন। তার সময়কালে দুই জন শিক্ষার্থী দ্বিতীয় বিভাগ এবং ১৮৬২ সালে একজন শিক্ষার্থী বৃত্তি সহ প্রথম বিভাগে পাশ করেন। ১৮৭৩ সালে স্কুলটিতে ছয় জন শিক্ষক, একজন পণ্ডিত এবং একজন মৌলভী ছিলেন। ১৮৬১ সালে স্কুলে সর্বমোট ৮৫ জন শিক্ষার্থী ছিল এর পর ১৯০৮ সালে শিক্ষার্থীর সংখ্যা দাঁড়ায় ৩৬৩ জনে যার মধ্যে ২১৮ জন হিন্দু এবং ১৪৫ জন মুসলিম।স্কুলটিতে বর্তমানে ৫৫ জন শিক্ষক এবং প্রায় ২০০০ জন শিক্ষার্থী রয়েছে। বিজ্ঞান চর্চার জন্য রয়েছে বগুড়া জিলা স্কুল বিজ্ঞান ক্লাব সহ সুবিশাল পদার্থ, রসায়ন ও জীববিজ্ঞানাগার।
উল্লেখযোগ্য শিক্ষার্থী
বগুড়া জিলা স্কুলে বাংলাদেশের অনেক কৃতী ব্যক্তি পড়াশোনা করেছেন। এঁদের মধ্যে রয়েছেন:
ভর্তি
স্কুলটির ভর্তি প্রক্রিয়া খুবই প্রতিযোগিতা মূলক। প্রতি বছর তৃতীয় শ্রেণিতে ২৪০ টি আসনের বিপরীতে প্রায় ৩,০০০-৪,০০০ ছাত্র ভর্তি পরীক্ষায় অংশগ্রহণ করে থাকে।
আইএসও ৪২১৭
আইএসও ৪২১৭ আন্তর্জাতিক মান সংস্থা কর্তৃক ১৯৭৭ সালে প্রকাশিত একটি মান, যার দ্বারা মুদ্রা নামকরণ/মনোনয়ন, সংশ্লিষ্ট দেশের কোড (বর্ণ এবং সংখ্যাসূচক) এবং গৌণ মূদ্রাএককগুলির সম্পর্ক বর্ণনা করা হয়। এই বর্ণনা তিনটি সারণীতে দেওয়া হয়: আইএসও ৪২১৭-এর প্রথম সংস্করণ ১৯৭৮ সালে প্রকাশিত হয়েছিল। টেবিল, ইতিহাস এবং চলমান আলোচনা আইএসও এবং সুইস অ্যাসোসিয়েশন ফর স্ট্যান্ডার্ডাইজেশনের পক্ষে ছয় গ্রুপ দ্বারা রক্ষণাবেক্ষণ করা হয়।
জলবায়ু পদচিহ্ন
জলবায়ু পদচিহ্ন শব্দটি কার্বন ফুটপ্রিন্ট এর ক্ষেত্র থেকে উদ্ভূত হয়েছে এবং এটি কিয়োটো প্রোটোকল এর অধীনে নিয়ন্ত্রিত গ্রীনহাউস গ্যাস (জিএইচজি) এর সাথে সম্পর্কিত। জলবায়ু পদচিহ্ন কার্বন পদচিহ্নের চেয়ে জলবায়ুর উপর নৃতাত্ত্বিক প্রভাবের আরও বিস্তর পরিমাপক, তবে এটি গণনা করা আরও ব্যয়বহুল এবং আরও শ্রমের কাজ। জলবায়ুর পদচিহ্ন হল কোন একটা নির্ধারিত জনসংখ্যা, সিস্টেম বা কাজের জন্য ঐ স্থানিক ও সাময়িক সীমানার মধ্যে সকল উৎস, গন্তব্য এবং স্টোরেজ থেকে নির্গত কার্বন ডাই অক্সাইড (CO2), মিথেন (CH4), নাইট্রাস অক্সাইড (N2O), হাইড্রোফ্লোরোকার্বন (এইফএফসি), পারফ্লুরকার্বন  (পিএফসি) এবং সালফার হেক্সাফ্লোরাইড (SF6) এর মোট পরিমাপ। এটি প্রাসঙ্গিক 100-বছর গ্লোবাল ওয়ার্মিং সম্ভাবনা (জিডাব্লুপি 100) ব্যবহার করে কার্বন ডাই অক্সাইড সমতুল্য (CO 2 e) হিসাবে গণনা করা হয়।
খাদ্য উৎপাদনের জন্য, মিথেন (CH4) এবং নাইট্রাস অক্সাইড (N2O) জলবায়ু পরিবর্তন ও বিশ্ব উষ্ণায়নের উপর প্রায়শই অনেক বড় প্রভাব রাখে এমন দুটি গ্রিনহাউস গ্যাস। এছাড়া খাদ্য উৎপাদকদের ক্ষেত্রে মিথেনের নির্গমন রোমন্থক প্রাণির হজম তন্ত্র, বর্জ্য ব্যবস্থাপনা এবং ধান উৎপাদন থেকেও হয়ে থাকে। বিভিন্ন গ্যাস ভিন্ন ভাবে প্রতিক্রিয়া দেখায়। সুতরাং যেখানে মিথেন একটি স্বল্পস্থায়ী, সেখানে নাইট্রাস অক্সাইড একটি শক্তিশালী এবং দীর্ঘস্থায়ী গ্রিনহাউস গ্যাস। নাইট্রাস অক্সাইড সার দেয়া হয়েছে এমন শস্যভূমি থেকে নির্গত হয়, এবং ক্ষেতে প্রয়োগ করা নাইট্রোজেনের একটা ছোট অংশ নাইট্রাস অক্সাইডে রূপান্তরিত হয়। নাইট্রাস অক্সাইড নির্গমন বর্জ্য ব্যবস্থাপনার সময় এবং কৃত্রিম সার উৎপাদনের সময়ও তৈরি হয়।
যন্ত্রপাতি এবং পরিবহনের জন্য জীবাশ্ম জ্বালানি ব্যবহার করার সময় খাদ্য উৎপাদন থেকে কার্বন ডাই অক্সাইডও (CO2) নির্গত হয়। এই নির্গমনগুলি যদিও একটি খাদ্য পণ্য হতে মোট নির্গমনের একটি ছোট অংশ। অতএব, খাদ্য পণ্যের ফলে সৃষ্ট জলবায়ু প্রভাবের একটি প্রকৃত অনুমান করার জন্য কার্বন ফুটপ্রিন্টের পরিবর্তে জলবায়ুর পদচিহ্ন গণনা করা উচিত। বিশ্বের বৃহত্তম খাদ্যের জন্য জলবায়ু পদচিহ্নের উন্মুক্ত ডেটাবেজ একটি ডিজিটাল নেটওয়ার্কের অংশ যেখানে খাদ্য উৎপাদকসহ বিভিন্ন বিষয়ে জনসাধারণের জানানোর জন্য তথ্য যোগ করে।
মালদাহা নদী
মালদাহা নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৭।
অপরাজিত (দ্ব্যর্থতা নিরসন)
অপরাজিত বলতে বোঝানো যেতে পারেঃ
কল্পনা দাশ
কল্পনা দাশ (৭ই জুলাই ১৯৬৬ - ২৩শে মে ২০১৯) একজন ভারতীয় আইনজীবী এবং পর্বতারোহী ছিলেন। তিনিই প্রথম ওড়িয়া পর্বতারোহী যিনি মাউন্ট এভারেস্টের শিখরে পৌঁছেছিলেন। তিনি মার্কিন যুক্তরাষ্ট্র, কানাডা এবং নেপালের পাঁচ সদস্যের একটি দলের সাথে ২০০৮ সালের ২১শে মে তারিখে মাউন্ট এভারেস্ট জয় করেন।
তিনি এর আগে দুবার মাউন্ট এভারেস্ট আরোহণের চেষ্টা করেছিলেন, একবার ২০০৪ সালে এবং পরের বার ২০০৬ সালে, কিন্তু খারাপ আবহাওয়া ও স্বাস্থ্যের কারণে তাঁর প্রচেষ্টা ব্যর্থ হয়েছিল।
মৃত্যু
২০১৯ সালের ২৩শে মে, কল্পনা অন্য দুজনের সঙ্গে আবারও এভারেস্টে আরোহণ করেছিলেন, কিন্তু নামতে গিয়ে তিনি অসুস্থ হয়ে পড়েন এবং মাউন্ট এভারেস্টের বারান্দার (একটি ছোট মঞ্চের মতো, যেখানে কিছুটা বিশ্রাম নেওয়া যেতে পারে এবং চূড়ার শ্বাসরুদ্ধকর দৃশ্যগুলি পর্যবেক্ষণ করা যেতে পারে) ঠিক ওপরে মারা যান।
তাঁর মৃত্যুর কারণ ছিল মাউন্ট এভারেস্টের শিখরের কাছে অস্বাভাবিক ভিড়। নেপাল সরকার এভারেস্ট আরোহণের জন্য কয়েকশ পর্বতারোহীকে অনুমতি প্রদান করায় আরোহণের সংকীর্ণ অংশটি তীব্র আবহাওয়ার কারণে আরও সংকীর্ণ হয়ে পড়েছিল। ২০১৯ সালের এপ্রিল এবং মে মাসে পর্বতারোহণের মরশুমে নেপাল, ইউরোপ, মার্কিন যুক্তরাষ্ট্র এবং ভারত থেকে কমপক্ষে ১১ জন পর্বতারোহী একই সপ্তাহে মারা গিয়ে ছিলেন — তাঁদের মধ্যে অনেকেই কল্পনার মতো প্রবীণ পর্বতারোহী ছিলেন,  যাঁদের মধ্যে আছেন মার্কিন যুক্তরাষ্ট্রের উটাহ থেকে ডোনাল্ড ক্যাশ এবং ভারতের অঞ্জলি কুলকার্নি।
শেরপারা তাঁর মৃতদেহ উদ্ধার করে এবং ভারতে নিয়ে আসে।
শিয়ালদহ রাজধানী এক্সপ্রেস
শিয়ালদহ রাজধানী এক্সপ্রেস হল ভারতীয় রেলওয়ের একটি রাজধানী ক্লাস ট্রেন যা দৈনিক ভিত্তিতে পশ্চিমবঙ্গের রাজধানী কলকাতায় অবস্থিত শিয়ালদহকে   ভারতের জাতীয় রাজধানী নয়াদিল্লির সাথে সংযুক্ত করে। এটি ২২৮ এ  কিমি এবং কলকাতার সাথে সংযোগকারী তৃতীয় রাজধানী এক্সপ্রেস ক্লাস ট্রেন এবং এই দুটি শহরের মধ্যে রেলপথে তৃতীয় দ্রুততম সংযোগ।
ওভারভিউ
দিল্লি এবং কলকাতার মধ্যে চলাচলকারী যাত্রীদের উচ্চ চাহিদার কারণে এবং হাওড়া রাজধানী এক্সপ্রেসে বুকিংয়ের বিদ্যমান চাপ কমাতে ভারতীয় রেলওয়ে এই দুটি শহরের মধ্যে আরেকটি রাজধানী ক্লাস ট্রেন চালু করার সিদ্ধান্ত নিয়েছে। যেহেতু পূর্ব রেলওয়ের হাওড়া বিভাগে ইতিমধ্যেই দুটি বিদ্যমান রাজধানী এক্সপ্রেস ট্রেন ছিল, তাই পূর্ব রেলের শিয়ালদহ বিভাগ পশ্চিমবঙ্গের তৃতীয় রাজধানী এক্সপ্রেস দিয়ে ভূষিত হয়েছিল। তাই ১ জুলাই ২০০০ তারিখে, প্রথম শিয়ালদহ রাজধানী এক্সপ্রেস তার প্রথম যাত্রার জন্য শিয়ালদহ থেকে নতুন দিল্লির উদ্দেশ্যে রওনা হয়।
১ মার্চ ২০০৩-এ, শিয়ালদহ রাজধানী এক্সপ্রেসের উভয় জোড়াকে এলএইচবি কোচে আপগ্রেড করা হয়েছিল এইভাবে রাজধানী এক্সপ্রেসের ICF কোচগুলির গৌরবময় যুগের শেষে প্রতিস্থাপনের পথ প্রদান করে।
ট্র্যাকশন
এটি একটি হাওড়া ভিত্তিক WAP-7 (HOG) সজ্জিত লোকোমোটিভ দ্বারা প্রান্ত থেকে শেষ পর্যন্ত নিয়ে যাওয়া হয়৷ কখনও কখনও, এটি একটি গাজিয়াবাদ লোকো শেড ভিত্তিক WAP-7 (HOG) সজ্জিত লোকোমোটিভও পায়।
দ্রুততা
কিছু অংশ ছাড়া ট্রেনের সর্বোচ্চ অনুমোদিত গতি ১৩০ কিমি প্রতি ঘণ্টা। এর সমস্ত কোচ শীতাতপ নিয়ন্ত্রিত LHB কোচ টাইপের যা ১৬০ কিলোমিটার প্রতি ঘণ্টায় পৌঁছাতে সক্ষম কিন্তু এটি স্পর্শ করে না। কখনও কখনও লোকেরা বিভ্রান্ত হয়ে পড়ে কারণ ভারতীয় রেলওয়ের ওয়েবসাইট বা ইন্ডিয়ান রেলওয়ে ইনস্টিটিউট অফ সিভিল ইঞ্জিনিয়ারিং ওয়েবসাইটে ভারতীয় রেলওয়ে স্থায়ী পথ ম্যানুয়াল (IRPWM) অনুসারে, বিজি (ব্রডগেজ) লাইনগুলিকে ছয়টি গ্রুপ 'এ' থেকে 'ই' তে শ্রেণীবদ্ধ করা হয়েছে। ভবিষ্যতের সর্বোচ্চ অনুমোদনযোগ্য গতির ভিত্তিতে কিন্তু এটি বর্তমান গতির মতো নাও হতে পারে।
দুটি ছোট অংশ ব্যতীত সর্বাধিক অনুমোদিত গতি হল ১৩০ কিমি প্রতি ঘণ্টা - ২৯ কিলোমিটার দীর্ঘ নিউ দিল্লি (এনডিএলএস) - চিপিয়ানা বুজুর্গ (সিপিওয়াইজেড) অংশ যেখানে রেলওয়ে সর্বোচ্চ অনুমোদিত বিভাগীয় গতি ১১০ থেকে ১৩০ কিলোমিটার প্রতি ঘণ্টায় বাড়ানোর চেষ্টা করছে [1] এবং গুর্পা - গুজহান্ডি কোডারমার কাছে অংশ। গুরপা (গয়া প্রান্ত) - গুজহান্ডি (ধানবাদ প্রান্ত) একটি ২২ কিমি দীর্ঘ ঘাট বিভাগ যেখানে ট্রেনগুলি সর্বাধিক অনুমোদিত গতি ৮০ কিলোমিটার প্রতি ঘণ্টায় যায় - ৬৫ কিলোমিটার প্রতি সীমাবদ্ধ গতিতে টানেলের ভিতরে। ট্রেনগুলি প্রায় ০৩ কিমি দূরত্বের একটি সংক্ষিপ্ত প্রসারণের মধ্যে ১০০ কিলোমিটার প্রতি ঘণ্টা গতিতেও স্পর্শ করে৷ আপনি পূর্ব মধ্য রেলওয়ের ফেসবুক প্রোফাইলে ১১ জুলাই ২০১৯-এ একটি পোস্টে এই ঘাট (পাহাড়) বিভাগের বিশদ বিবরণ পেতে পারেন।
রেলওয়ে বোর্ড গতি নীতি অনুমোদন করেছে যা দিল্লি-শিয়ালদহ রুটে ১৬০ কিলোমিটার প্রতি ঘণ্টায় যাত্রীবাহী ট্রেনের পরিচালনার পরিকল্পনা করে তবে এটি এখনও স্পষ্ট নয় যে ভবিষ্যতে এই ট্রেনের উপর এর কী প্রভাব পড়বে যেমন গতি বৃদ্ধি কিন্তু ১৬০ কিলোমিটার বা ১৬০ কিলোমিটার পর্যন্ত নয়। [২]
রুকুনপুর উচ্চ বিদ্যালয়
রুকুনপুর উচ্চ বিদ্যালয় একটি ভারতীয় বিদ্যালয়। এটি পশ্চিমবঙ্গের মুর্শিদাবাদ জেলার অধীনস্থ হরিহরপাড়া ব্লকের রুকুনপুর গ্রামে অবস্থিত।
এইচএএল তেজস
এইচএএল তেজস হল ভারতীয় বিমানবাহিনী ও ভারতীয় নৌবাহিনী হিন্দুস্থান অ্যারোনটিক্স লিমিটেডের (এইচএএল) বিমা গবেষণা ও নকশা কেন্দ্রের (এআরডিসি) সহযোগিতায় অ্যারোনটিকাল ডেভলপমেন্ট এজেন্সি (এডিএ) দ্বারা নকশা করা একটি ভারতীয় একক ইঞ্জিন বিশিষ্ট চতুর্থ প্রজন্মের বহু ভূমিকাযুক্ত হালকা যুদ্ধবিমান। এটি লাইট কমব্যাট এয়ারক্রাফ্ট (এলসিএ) প্রোগ্রাম থেকে তৈরি করা হয়, যা ১৯৮০-এর দশকে ভারতের পুরাতন মিগ-২১ যুদ্ধবিমান প্রতিস্থাপনের জন্য শুরু হয়। ২০০৩ সালে এলসিএ-এর আনুষ্ঠানিক নামকরণ করা হয় "তেজস"।
তেজসের একটি একক উল্লম্ব স্ট্যাবিলাইজার সহ লেজে একটি কম্বাউন্ড ডেল্টা-উইং বিন্যাস রয়েছে। এটি প্রচলিত উইং নকশার চেয়ে অধিক উচ্চ-আলফা কর্মক্ষমতা বৈশিষ্ট্য সরবরাহ করে এর ডানা মূলের অগ্রণী প্রান্তটি ৫০ ডিগ্রি, একটি বহির্মুখের অগ্রভাগের প্রান্তে ৬২.৫ ডিগ্রি বেঁকে রয়েছে এবং পিছনের প্রান্তটিতে চার ডিগ্রি ফরোয়ার্ড সুইপ রয়েছে। এটি রিল্যাক্সড স্ট্যাটিক স্ট্যাবিলিটি, ফ্লাই বাই ওয়্যার ফ্লাইট কন্ট্রোল সিস্টেম, মাল্টি-মোড রাডার, ইন্টিগ্রেটেড ডিজিটাল এভায়োনিক্স সিস্টেম ও সংমিশ্রিত উপাদান কাঠামোর মতো প্রযুক্তিগুলিকে সংহত করে। এটি সমসাময়িক সুপারসনিক যুদ্ধ বিমানের শ্রেণীর মধ্যে সবচেয়ে ছোট ও সবচেয়ে হালকা।
তেজস হলেন এইচএএল এইচএফ-৪৪ মারুতের পরে হিন্দুস্থান অ্যারোনটিক্স লিমিটেড (এইচএল) দ্বারা নির্মিত দ্বিতীয় সুপারসোনিক যুদ্ধবিমান। ভারতীয় বিমানবাহিনীর (আইএএফ) জন্য তেজস মার্ক ১ এর উৎপাদন ২০১৬ সালে শুরু হয়, সেই সময়ে নৌ সংস্করণটি ভারতীয় নৌবাহিনীর (আইএন) জন্য উড়ানের পরীক্ষা চালাচ্ছিল। আইএএফ-এর জন্য প্রয়োজনীয়তা ছিল ২০০ টি একক আসনের যুদ্ধবিমান ও ২০ টি দ্বি-আসনযুক্ত প্রশিক্ষনে ব্যবহারের যুদ্ধবিমান, যখন আইএন কমপক্ষে ৪০ টি সিঙ্গেল সিট যুদ্ধবিমানের প্রয়োজন ছিল। প্রথম তেজাস আইএএফ ইউনিট ২০১৬ সালের ১ জুলাই ৪৫ নং স্কোয়াড্রন আইএএফ ফ্লাইং ডগার দুটি বিমান নিয়ে গঠিত হয়। প্রাথমিকভাবে বেঙ্গালুরুতে অবস্থিত ৪৫ স্কোয়াড্রনকে পরে তামিলনাড়ুর সুলুরের নিজস্ব ঘাঁটিতে স্থানান্তরিত করা হয়। প্রতিরক্ষা প্রতিমন্ত্রী সুভাষ ভামরে সংসদে জানিয়েছিলেন যে মান অনুসারে তেজসের দেশীয় বিষয়বস্তু ৫৯.৭% এবং লাইনে প্রতিস্থাপনযোগ্য ইউনিট সংখ্যা ৭৫.৫%।
২০১৯ সালের হিসাবে, ভারতীয় বিমানবাহিনী বিভিন্ন ভেরিয়েন্টে মোট ৩২৪ টি তেজসের জন্য পরিকল্পনা করেছে। ৪০ টি মার্ক ১  বিমানের প্রথম ব্যাচে ১৬ টি প্রাথমিক পরিচালনাগত ছাড়পত্রের (আইওসি) মান রয়েছে, যা ২০১৯ সালের শুরুর দিকে সরবরাহ করা হয়। ১৬ টি সম্পূর্ণ পরিচালনাগত ছাড়পত্র (এফওসি) মানের বিমানের দ্বিতীয় ব্যাচের সরবরাহ ২০১৯ সালের শেষদিকে শুরু হয় এবং ২০২০ সালের ২৭ মে সুলুরে দ্বিতীয় তেজাস স্কোয়াড্রন — নং ১৮ স্কোয়াড্রন আইএএফ ফ্লাইং বুলেটস গঠনের দিকে পরিচালিত করে। আইএএফ ৮ টি দ্বি-আসনের প্রশিক্ষক বিমান গ্রহণ করবে। পরবর্তী ৮৩ টি মার্ক ১এ অধিক উন্নত মানের হবে।  তেজস মার্ক ২ বিমান ২০১৫-২৬ সালের মধ্যে ধারাবাহিক প্রযোজনার জন্য প্রস্তুত হবে বলে আশা করা হচ্ছে।
উৎপত্তি
১৯৬৯ সালে, ভারত সরকার তার অ্যারোনটিক্স কমিটির প্রস্তাবটি গ্রহণ করে, যে প্রস্তাবে বলা হয়েছিল হিন্দুস্তান অ্যারোনটিক্স লিমিটেডকে (এইচএল) একটি প্রমাণিত ইঞ্জিনের চারপাশে একটি যুদ্ধবিমানের নকশা তৈরি ও উন্নয়ন ঘটানো উচিত। একটি 'ট্যাকটিকাল এয়ার সাপোর্ট এয়ারক্রাফ্ট' এর উপর ভিত্তি করে এএসআর মারুত-এর মতো স্পষ্টতই অনুরূপ, এইচএল ১৯৭৫ সালে নকশার গবেষণা সম্পন্ন করে, তবে বিদেশী নির্মাতাও নির্বাচিতদের কাছ থেকে নির্বাচিত "প্রমাণিত ইঞ্জিন" সংগ্রহ করতে অক্ষমতার কারণে প্রকল্পটি স্থগিত হয়ে পরে। আইএএফ-এর গৌণ বায়ু সমর্থন ও আন্তঃক্ষমতা সহ বায়ু শ্রেষ্ঠত্ব যুদ্ধবিমানের প্রয়োজনীয়তা অপূরণীয় থেকে যায়।
১৯৮৩ সালে, আইএএফ দুটি প্রাথমিক উদ্দেশ্যে ভারতীয় যুদ্ধবিমানের প্রয়োজনীয়তা উপলব্ধি করে। প্রধান ও সর্বাধিক সুস্পষ্ট লক্ষ্যটি ছিল ভারতের পুরাতন মিগ-২১ যুদ্ধবিমানের প্রতিস্থাপন, যা ১৯৭০-এর দশক থেকে আইএএফ-এর মূল ভিত্তি ছিল। "দীর্ঘমেয়াদী পুনরায় সরঞ্জাম পরিকল্পনা ১৯৮১" উল্লেখ করেছে যে মিগ-২১ বিমানগুলি ১৯৯০ সালের মাঝামাঝি নাগাদ তাদের পরিষেবা জীবনের শেষের দিকে পৌঁচ্ছে যাবে এবং ১৯৯৫ সালের মধ্যে, আইএএফ-এর ৪০ শতাংশ বিমানের অভাব ঘটবে। পূর্বাভাসের অভাবটি পূরণ করতে প্রকল্পটি কাঠামোগত প্রয়োজনীয়তার উপরে জোরদেবে। এলসিএ কর্মসূচীর অন্যান্য প্রধান লক্ষ্য ছিল ভারতের অভ্যন্তরীণ মহাকাশ শিল্পের বোর্ড অগ্রগতি। মহাকাশ "স্বনির্ভরতা" উদ্যোগের মূল্য কেবল বিমানের উৎপাদনই ছিল না, বৈশ্বিক বাজারের জন্য বাণিজ্যিক অনুষঙ্গের সাথে অত্যাধুনিক পণ্য তৈরিতে সক্ষম একটি স্থানীয় শিল্পের নির্মাণও ছিল।
ভারত সরকার ১৯৮৪ সালে এলসিএ কর্মসূচী পরিচালনার জন্য অ্যারোনটিকাল ডেভলপমেন্ট এজেন্সি (এডিএ) প্রতিষ্ঠা করে। যদিও তেজসকে প্রায়শই হিন্দুস্তান অ্যারোনটিক্স লিমিটেডের (এইচএল) পণ্য হিসাবে বর্ণনা করা হয়, বিমানটির উন্নয়নের দায়বদ্ধতা এডিএ-র অন্তর্ভুক্ত, অপরদিকে এইচএএল এর সাথে একশরও বেশি প্রতিরক্ষা ল্যাবরেটরি, শিল্প সংস্থা ও শিক্ষা প্রতিষ্ঠান প্রধান ঠিকাদার হিসাবে রয়েছে। এলসিএ-এর জন্য সরকারের "স্বনির্ভরতা" লক্ষ্যগুলির মধ্যে তিনটি অত্যাধুনিক ও চ্যালেঞ্জিং ব্যবস্থা অন্তর্ভুক্ত ছিল: ফ্লাই বাই-ওয়্যার (এফবিডাব্লু) ফ্লাইট কন্ট্রোল সিস্টেম (এফসিএস), মাল্টি-মোড পালস-ডপলার রাডার এবং টার্বোফ্যান ইঞ্জিন জ্বালানো।
১৯৮৫ সালের অক্টোবর মাসের আগে এলসিএ-এর জন্য আইএএফ-এর বিমান কর্মীদের প্রয়োজনীয়তা চূড়ান্ত হয়নি। ১৯৯০ সালের এপ্রিল মাসে প্রথম উড়ান ও ১৯৯৫ সালে পরিষেবায় প্রবেশের কথা থাকলেও, প্রকল্পের সময়সূচীতে বিলম্বটি ঘটে। তবে এটি এডিএ'কে আরও ভাল মার্শাল জাতীয় গবেষণা ও উন্নয়ন ও শিল্প সম্পদ, কর্মী নিয়োগ, অবকাঠামো তৈরি ও আরও পরিষ্কার দৃষ্টিভঙ্গি অর্জনের সময় প্রদান করে, যার ফলে আমদানির পরিবর্তে উন্নত প্রযুক্তিগুলি স্থানীয়ভাবে উন্নত হতে থাকে।
প্রকল্পে ১৯৮৭ সালের অক্টোবর মাএ ফ্রান্সের দাসোল্ট-ব্রেগুয়েট এভিয়েশন পরামর্শদাতা হিসাবে নিযুক্ত হয়। দাসোল্ট-ব্রুগুয়েট বিমানটির নকশা ও ব্যবস্থার সংহতকরণে সহায়তা করে। ৩০ জন শীর্ষ বিমান ইঞ্জিনিয়ার আইএডিএ-র প্রযুক্তিগত উপদেষ্টা হিসাবে কাজ করার জন্য ভারতে আসেন। এর পরিবর্তে সংস্থাটিকে $১০০ মিলিয়ন/₹৫৬৯ কোটি (২০১৯ সালে হিসাবে ₹৫৬ বিলিয়ন বা $৭৯০ মিলিয়ন) প্রদান করা হয়। এই পর্বটি ১৯৮৮ সালের সেপ্টেম্বর মাসে শেষ হয়।
এলসিএ কার্যক্রম
thumb|এলএসিএ তেজাস উৎপাদনের অংশীদাররা